NYILVÁNOS PÁLYÁZATI FELHÍVÁS

A Jahn Ferenc Dél-pesti Kórház és Rendelőintézet (a továbbiakban: Kórház) (székhely: 1204 Budapest, Köves u. 1.) főigazgatójának döntése, valamint az állami vagyonról szóló 2007. évi CVI. törvény (a továbbiakban: Vtv.) és az állami vagyonnal való gazdálkodásról szóló 254/2007. (X. 4.) Kormányrendelet (továbbiakban: Vhr.) vonatkozó fejezetei, továbbá a Kórház vagyonkezelési szerződésének 4.3 pontja alapján

egyfordulós

nyilvános pályázat

keretében **2022. április 01. napjától 2027. március 31. napjáig** tartó határozott időre szóló **bérleti szerződés útján történő hasznosításra** a Kórház meghirdeti a Magyar Állam tulajdonában és a Kórház vagyonkezelésében álló, a Budapest, XX. kerület, belterület 182640 hrsz alatt nyilvántartott, természetben a 1204 Budapest, Köves u. 1. szám alatti ingatlan területén a gazdasági portánál elhelyezkedő mintegy 140 m2 alapterületű szerelő- és autódiagnosztikai műhely céljára szolgáló helyiséget gépjárműszerelő, valamint vizsgasor tevékenység végzése céljára (a továbbiakban: Bérlemény).

**Az Ingatlan főbb jellemzői:**

Az Ingatlan 1/1 arányban a Magyar Állam tulajdonában áll, mely felett a tulajdonosi joggyakorló az az Országos Kórházi Főigazgatóság. Az Ingatlan a Kórház vagyonkezelésében áll, művelési ág szerinti megnevezése kivett kórház.

Bérlemény területe: 140 m2 alapterületű helyiség.

Bérlemény elhelyezkedése: A Kórház ingatlanának területén, földszinti elhelyezkedésű.

**Az ajánlattételi határidő: 2022. március 20. napján 10.00** **óra**

**A Kiíró által meghatározott minimális havi bérleti díj,** amelynél kisebb összegű ajánlat nem tehető: 270.000,- Ft /hó, azaz kétszázhetvenezer forint/hónap.

A pályázattal kapcsolatban további felvilágosítás Szerencsés Zoltán osztályvezetőtől kérhető (telefon: +36 30 242 1795; e-mail: donteselokeszito@delpestikorhaz.hu továbbá a Jahn Ferenc Dél-pesti Kórház és Rendelőintézet honlapján a teljes pályázati kiírás megtekinthető.